CELEX: 32014R0217
Language: mt
Date: 2014-03-07 00:00:00
Title: Regolament tal-Kummissjoni (UE) Nru 217/2014 tas- 7 ta’ Marzu 2014 li jemenda r-Regolament (KE) Nru 2073/2005 fir-rigward tas- Salmonella fil-karkassi tal-ħnieżer  Test b’relevanza għaż-ŻEE

8.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 69/93
            
         REGOLAMENT TAL-KUMMISSJONI (UE) Nru 217/2014
   tas-7 ta’ Marzu 2014
   li jemenda r-Regolament (KE) Nru 2073/2005 fir-rigward tas-Salmonella fil-karkassi tal-ħnieżer
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (1), u b’mod partikolari l-Artikolu 4(4) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 2073/2005 (2) jistabbilixxi l-kriterji mikrobijoloġiċi għal ċerti mikro-organiżmi u r-regoli ta’ implimentazzjoni li l-operaturi tan-negozju tal-ikel iridu jikkonformaw magħhom b’rabta mar-rekwiżiti ġenerali u speċifiċi tal-iġjene msemmija fl-Artikolu 4 tar-Regolament (KE) Nru 852/2004, u b’mod partikolari kriterju tal-iġjene tal-proċess għas-Salmonella li jitwettaq fuq il-karkassi tal-ħnieżer sabiex tiġi kkontrollata l-kontaminazzjoni waqt il-qatla.
            
         
               (2)
            
            
               Fit-3 ta’ Ottubru 2011, l-Awtorità Ewropea dwar is-Sigurtà fl-Ikel (l-EFSA) adottat Opinjoni Xjentifika dwar il-perikli għas-saħħa pubblika li għandhom ikunu koperti mill-ispezzjoni tal-laħam (tal-ħnieżer) (3), li fiha tidentifika s-Salmonella bħala ħaġa ta’ riskju għoli għas-saħħa pubblika marbuta mal-konsum tal-laħam tal-ħnieżer, u tirrakkomanda l-prevenzjoni tal-kontaminazzjoni tal-karkassi tal-ħnieżer bis-Salmonella. L-EFSA tirrakkomanda, fost l-oħrajn, li jissaħħaħ il-kriterju tal-iġjene tal-proċess għas-Salmonella li jitwettaq fuq il-karkassi tal-ħnieżer.
            
         
               (3)
            
            
               Sabiex titnaqqas il-prevalenza tas-Salmonella fil-karkassi tal-ħnieżer, il-kontroll tal-iġjene waqt il-qatla għandu jissaħħaħ skont id-dispożizzjonijiet mogħtija fir-Regolament (UE) Nru 218/2014 li jemenda l-Annessi tar-Regolamenti (KE) Nru 853/2004 tal-Parlament Ewropew u tal-Kunsill u (KE) Nru 854/2004 tal-Parlament Ewropew u tal-Kunsill u r-Regolament (KE) Nru 2074/2005 (4), u b’hekk l-għadd ta’ kampjuni pożittivi għandu jitnaqqas.
            
         
               (4)
            
            
               Ir-rekwiżiti stipulati fir-Regolament jinvolvu l-adattament tal-prattiki attwali tal-operaturi tan-negozju tal-ikel. Għaldaqstant huwa xieraq li jkun permess dewmien fl-applikazzjoni ta’ dan ir-Regolament.
            
         
               (5)
            
            
               Għalhekk, ir-Regolament (KE) Nru 2073/2005 għandu jiġi emendat kif xieraq.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali, u la l-Parlament Ewropew u lanqas il-Kunsill ma opponihom,
            
         ADOTTAT DAN IR-REGOLAMENT:
   Artikolu 1
   Fil-Kapitolu 2 tal-Anness I tar-Regolament (KE) Nru 2073/2005, ir-ringiela 2.1.4 għandha tinbidel b’dan li ġej:
   
      
                  
                              “2.1.4
                           
                           
                              Karkassi tal-ħnieżer
                           
                        
               
                  
                     Salmonella
                  
               
               
                  50 (5)
               
               
                  3 (6)
               
               
                  Assenza fl-erja ttestjata għal kull karkassa
               
               
                  EN/ISO 6579
               
               
                  Il-karkassi wara l-preparazzjoni iżda qabel it-tkessiħ
               
               
                  Titjib fl-iġjene waqt il-qatla u analiżi tal-kontrolli tal-proċess, tal-oriġini tal-annimali u tal-miżuri ta’ bijosigurtà fl-irziezet tal-oriġini”.
               
            
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta’ Ġunju 2014.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Marzu 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 226, 25.6.2004, p. 3.
   
      (2)  ĠU L 338, 22.12.2005, p. 1.
   
      (3)  EFSA Journal 2011; 9(10):2351.
   
      (4)  Ara paġna 95 ta’ dan il-Ġurnal Uffiċjali.